**Сөйлеу бұзылуы бар балалардың ата-аналарына арналған ұсынымдар**

**Ныгметова Ж.Б.**

**логопед**

Дыбыстарды ажырата білу және оларды дыбыстай білу, артикуляциялық аппаратпен пайдалана білу, сөйлемді дұрыс құрастыра білуді қоса талап ететін және т.т. сөйлеу қабілетін дамыту – мектепке дейінгі мекемелердің алдында тұрған ең өзекті мәселелердің бірі.

Дұрыс сөйлеу – баланың мектепте білім алуға дайын екендігін анықтайтын көрсеткіштердің бірі, сауаттылық пен оқу дағдыларын нәтижелі менгерудің кепілі: жазбаша сөйлеу ауызекі сөйлеу дағдысы негізінен қалыптасады, фонематикалық тұрғыдан дұрыс қабылдау болмаған жағдайда - бір жағынан дыбысты дұрыс айта білуінің қалыптасуына кері әсерін тигізеді, екіншіден – дыбыстық талдау жасау дағдының қалыптасуын күрделендіріп, біршама тежейді, ол өз кезегінде дисграфияның және дислексияның қалыптасуына әкеп соғады.

Кей кездері қалыпты дамып келе жатқан балалар сөйлеу кезінде қиындықтарға тап болады. Әдетте балалар дыбысты айтуға, жалпы сөйлеуді дамытуға келгенде қосымша жұмыстардың жүргізілуін талап етеді.

Дер керінде дұрыс сөйлеудің қалыптасуы жалпы тіл мәдениетінде алатын маңызы өте зор, сондықтан қалыпты сөйлеу машығы үшін, сауат ашуда,ал мектепке барғанда – мектеп оқыту бағдарламасын игеріп алып кету үшін де орны зор. .

Баланың сөйлеу тілін дұрыстауға біріккен еңбектің арқасында ғана қол жетімді болмақ.

Логопедке үміттенуге және қатты сенім арта берудің (балаңызға) қажеті шамалы. Сіздің көмегінсіз сөйлеуін түзету мүмкін емес.

Сөйлеуді түзету – бұл күрделі және ұзақ үрдіс екенін түсінген жөн, ол баланың көп уақытын және күшін алады.

Логопедтің кеңесіне барып тұрыңыз.

Демалыс күндері баламен логопедтің тапсырмасы бойынша жұмыс істеңіз.

Осы орайда кейібір ұсынымдар:

-қолданылып отырған лексикаға және грамматикалық қалыптарға мән беріп өз сөйлеген сөздеріңіздің дұрыс дыбысталуына бақылау жасап отыру қажет;

- кез келген жағдайды дыбыстап, талқылап отыру қажет;

- баланың сөздік қорын кеңейту қажет;

- баланың сұрақтарына жауап беріп отырған жөн. Баланың әуестігін, сұрақтарды қою ұмтылысын ынталандырып отыру қажет;

- ұсақ моториканың дамуына – саусақтардың дұрыс қозғалуына көңіл бөлген жөн. Мүсіндеу, сүрет салу, саусақтар театры, ұсақ заттармен ойнай білу – осының барлығы дұрыс сөйлей білуге, болашақта сауатты жаза білуге көмектеседі;

- егер бала бір нәрсені дұрыс істей алмай жатса – істей алмай жатқан ісіне көңілін тоқтатпай, жақсы сөздермен демеу көрсеткен жөн.

- баланың логикалық тұрғыдан ойлау, көру, есту және назарға алу дағдыларының, жалпы барлық психикалық үрдістердің дамуына балалар үстел ойындары, лото арқылы ықпал ету қажет.